ddrg/super_eurlex huggingface dataset:
—

Toženi stranki naj se naloži plačilo zneska 479 332,40 EUR in nastalih obresti po obrestni meri iz člena 5.4.3. splošnih pogojev pogodbe (obrestna mera ECB + 2 %) od datuma prejema zneskov (od 4. decembra 1997 na znesek 461 979 EUR in od 18. decembra 1997 na znesek 17 353,40 EUR) do 1. aprila 2003; in nastalih obresti po isti obrestni meri od 4. januarja 2004 do dejanskega plačila, pri čemer je treba odbiti znesek 461 979 EUR, ki je bil unovčen 25. januarja 2005;
—

nezadostna informiranost Komisije glede vzroka za zmanjšanje prihodkov iz oglaševanja in glede namena razporeditve kapitala, dodeljenega družbi France Télévisions, ker naj se Komisija z zahtevano nevtralnostjo, nepristranskostjo in temeljito preučitvijo ne bi prepričala o resničnosti in zanesljivosti podatkov, ki so ji bili poslani glede dejanskih razlogov za izgube družbe France Télévisions pri oglaševanju in glede končne dodelitve zneskov, ki jih je Francoska republika izplačala skupini France Télévisions;
SL Uradni list Evropske unije C 44/50

Tožba, vložena 19. novembra 2008 – Mauerhofer proti Komisiji

(Zadeva T-515/08)

(2009/C 44/89)

Jezik postopka: angleščina

Stranki

Tožeča stranka: Volker Mauerhofer (Dunaj, Avstrija) (zastopnik: J. Schartmüller, odvetnik)

Tožena stranka: Komisija Evropskih skupnosti

Predlogi tožeče stranke

— primarno, izpodbijani ukrep naj se v delu, v katerem se nanaša na tožečo stranko, razglasi za ničnega;

— drugič ali podredno glede na ničnostno tožbo, ugotovi naj se nepogodbeno odgovornost tožene stranke, ker je nezakonito sprejela izpodbijani ukrep;

— toženi stranki naj se naloži, naj tožeči stranki plača znesek v višini 5500 EUR za nepogodbeno škodo, ki ji je nastala zaradi izpodbijanega ukrepa, skupaj z obrestmi, obračunanimi po 4-odstotni letni obrestni meri, od 4. novembra 2008 do dneva razglasitve sodbe, s katero se bo končal ta postopek.

Tožbeni razlogi in bistvene trditve

Tožeča stranka predlaga razglasitev ničnosti Odločbe Komisije z dne 9. septembra 2008, na podlagi katere je bila sprejeta upravna odločba, s katero je bilo zmanjšano število delovnih dni, ki so bili tožeči stranki dani za izvedbo njenih nalog v okviru pogodbe o opravljanju strokovnih storitev št. MC/5043/025/001/2008, sklenjene med tožečo stranko in svetovalcem glede sodelovanja pri projektu „Value Chain Mapping Analysis“, ki je temeljil na okvirni pogodbi „EuropeAid/123314/C/SER/multi“, ki je bila izvedena v Bosni in Hercegovini in sklenjena med svetovalcem in Komisijo. Dalje, tožeča stranka zahteva povračilo škode, ki jo je utrpela zaradi izpodbijanega ukrepa.

Tožeča stranka v podporo svoji tožbi navaja te tožbene razloge:

Prvič, tožeča stranka trdi, da je Komisija pri sprejetju izpodbijanega ukrepa kršila procesno zahtevo, v skladu s katero mora svetovalec, preden Komisija sprejme odločbo, izdelati pisni predlog, kot je predpisano v Splošnih pogojih in podrobnih smernicah, ki veljajo za okvirno pogodbo projekta „Value Chain Mapping Analysis“.

Drugič, tožeča stranka trdi, da je bila s sprejetjem izpodbijanega ukrepa kršena njena pravica do zaslišanja s strani nepristranskega organa.

Tretjič, trdi, da je bila s sprejetjem izpodbijanega ukrepa kršena njena pravica do obravnave zadeve s strani organa, pri katerem ni navzkrižja interesov.

Dalje, tožeča stranka trdi, da tožena stranka pri sprejemanju izpodbijanega ukrepa ni pravilno in pošteno izračunala in analizirala števila delovnih dni, ki se odštejejo od skupnega števila dni, danih tožeči stranki za izvedbo njenih nalog.

Nazadnje, tožeča stranka trdi, da je Komisija s sprejetjem izpodbijanega ukrepa zlorabila svoja pooblastila, saj pri določanju števila delovnih dni, ki jih je imela na voljo tožeča stranka, ni upoštevala napak, ki jih je storil svetovalec.
—

Odločba zaradi molka Komisije, s katero je bil zavrnjen dostop do dokumentov, ki jih je tožeča stranka zahtevala z vlogo z dne 25. junija 2008, naj se v skladu s členoma 230 ES in 231 ES razglasi za nično, odločbo Komisije z dne 23. oktobra 2008, s katero je bil zavrnjen dostop do istih dokumentov, pa naj se razglasi za neobstoječo;
SL Uradni list Evropske unije C 32/46

Tožba, vložena 4. decembra 2008 – Komisija proti TMT Pragma

(Zadeva T-527/08)

(2009/C 32/89)

Jezik postopka: italijanščina

Stranki

Tožeča stranka: Komisija Evropskih skupnosti (zastopniki: M. Moretto, odvetnik, A.M. Rouchaud-Joët in F. Mirza, zastopnika)

Tožena stranka: TMT Pragma Srl (Rim, Italija)

Predlogi tožeče stranke

— toženi stranki naj se naloži, da Komisiji plača znesek 30 700,23 EUR, ki ga dolguje primarno, povečan za zamudne obresti po zakoniti obrestni meri, ki velja v Španiji, od 29. avgusta 2004 do celotne poravnave dolgovanega zneska;

— toženi stranki naj se naloži plačilo stroškov.

Tožbeni razlogi in bistvene trditve

Predmet te tožbe je zahteva, da se toženi stranki naloži plačilo zneska 30 700,23 EUR, povečanega za zamudne obresti, ki ustreza delu zneska, plačanega toženi stranki kot izvršitev pogodbe št. UR-96-SC.1105, sklenjeni v teku četrtega okvirnega programa za raziskovanje in tehnološki razvoj. Pogodba, sklenjena z drugimi evropskimi raziskovalnimi centri predvideva uresničitev projekta „integrated urban transport concepts and market orientated urban transport systems/on demand urnan transport systems – INTRAMUROS“.

V podporo svojim predlogom tožeča stranka navaja, da je bilo pri reviziji računovodskih izkazov junija 2000 ugotovljeno, da nekateri stroški za zaposlene, potni stroški in dnevnice ter stroški za potrošno blago in informatiko niso bili utemeljeni in se jih ne more obračunati pri projektu.

Komisija je z dopisom o dobropisu z dne 14. julija 2004 pozvala k vračilu zadevnega zneska, skupaj z zamudnimi obrestmi, v primeru neplačila.
SL Uradni list Evropske unije C 313/35

Tožba, vložena 10. septembra 2008 – Aldi Einkauf proti UUNT – Illinois Tools Works (TOP CRAFT)

(Zadeva T-374/08)

(2008/C 313/63)

Jezik postopka: nemščina

Stranki

Tožeča stranka: Aldi Einkauf GmbH & Co. OHG (Essen, Nemčija) (zastopniki: N. Lützenrath, U. Rademacher, L. Kolks in C. Fürsen, odvetniki)

Tožena stranka: Urad za usklajevanje na notranjem trgu (znamke in modeli)

Druga stranka v postopku pred odborom za pritožbe: Illinois Tools Works, Inc. (Glenview, Združene države)

Predloga tožeče stranke

— Odločba drugega odbora za pritožbe Urada za usklajevanje na notranjem trgu (znamke in modeli) z dne 25. junija 2008 – pritožba R 952/2007-2 – naj se razveljavi;

— toženi stranki naj se naloži plačilo stroškov postopka.

Tožbeni razlogi in bistvene trditve

Prijavitelj znamke Skupnosti: tožeča stranka

Zadevna znamka Skupnosti: figurativna znamka „TOP CRAFT“ za proizvode iz razredov 1 in 3 (prijava št. 3 444 767)

Imetnik znamke ali znaka, navajanega v postopku z ugovorom: Illinois Tools Works, Inc.

Znamka ali znak, navajan v postopku z ugovorom: nacionalne figurativne znamke „krafft“ za proizvode iz razredov 1 in 3

Odločba oddelka za ugovore: delna ugoditev ugovoru

Odločba odbora za pritožbe: razveljavitev odločbe oddelka za ugovore v delu, v katerem je bilo ugodeno ugovoru v zvezi s proizvodi „Kemični proizvodi za poljedelstvo, vrtnarstvo in gozdarstvo“ iz razreda 1

Navajani tožbeni razlogi: kršitev členov 8(1)(b) ter 43(2) in (3) Uredbe Sveta št. 40/94 ter pravila 22(3) Uredbe Komisije št. 2868/95, ker:

— naj dokumenti, ki jih je predložila stranka, ki je vložila ugovor, ne bi dokazovali uporabe znamk, navedenih v postopku z ugovorom,

— naj bi bile med zadevnimi znamkami jasne grafične razlike,

— naj besedni element „TOP“ ne bi bil opisovalen in naj ne bi imel majhnega razlikovalnega učinka, in
—

Razglasitev ničnosti Odločbe Komisije, v delu v katerem: (a) določa, da „so državne pomoči, odobrene z regionalnim zakonom št. 9/1998, ki ga je Italija nezakonito sprejela s sklepom št. 33/6 in natečaj 1, nezdružljive s skupnim trgom, razen v primeru, če je upravičenec do pomoči v skladu s tem programom vložil zahtevek za pomoč pred začetkom izvajanja del, ki se nanašajo na začetni investicijski projekt“ (člen 1 Odločbe); (b) določa, da „Italijanska republika od upravičencev izterja nezdružljive pomoči, ki so bile odobrene v skladu s programom iz člena 1“ (člen 2(1) Odločbe); (c) določa, da „Italijanska republika prekine vsa čakajoča izplačila pomoči iz programa po členu 1, ki učinkuje od datuma sprejetja te odločbe“ (člen 2(4) Odločbe).
SL Uradni list Evropske unije C 247/13

Tožba, vložena 9. julija 2008 – Région Nord-Pas-de-Calais proti Komisiji

(Zadeva T-267/08)

(2008/C 247/26)

Jezik postopka: francoščina

Stranki

Tožeča stranka: Région Nord-Pas-de-Calais (zastopnika: M. Cliquennois in F. Cavedon, odvetnika)

Tožena stranka: Komisija Evropskih skupnosti

Predlogi tožeče stranke

— Odločba Komisije Evropskih skupnosti C(2008)1089 konč. z dne 2. aprila 2008 o državni pomoči št. C 38/2007 (prej NN 45/2007), ki jo je izvršila Francija v korist družbe Arbel Fauvet Rail SA, naj se razglasi za nično;

— Komisiji Evropskih skupnosti naj se naloži plačilo stroškov.

Tožbeni razlogi in bistvene trditve

Tožeča stranka predlaga razglasitev ničnosti Odločbe Komisije Evropskih skupnosti C(2008)1089 konč. z dne 2. aprila 2008, s katero je Komisija odločila, da državna pomoč, ki sta jo tožeča stranka in Communauté d'agglomération du Douaisis dodelili v korist družbe Arbel Fauvet Rail SA v obliki predplačil, vračljivih po letni obrestni meri 4,08 %, ki ustreza referenčni obrestni meri Skupnosti, ki je veljala v času dodelitve pomoči, ni združljiva s skupnim trgom. Komisija je ob upoštevanju finančnega položaja menila, da družba Arbel Fauvet Rail SA ne bi mogla pridobiti sredstev pod tako ugodnimi pogoji na finančnem trgu.

Tožeča stranka najprej zatrjuje, da naj bi Komisija storila očitno napako pri presoji in kršila svojo obveznost obrazložitve, ker je menila, da sredstva deloma izhajajo iz občin Communauté d'agglomération du Douaisis, ne da bi upoštevala pravne posebnosti communauté d'agglomération, ki naj bi bila javna ustanova za medobčinsko sodelovanje in ki je upravno in finančno samostojna v primerjavi z občinami, ki so njene članice. Tožeča stranka meni, da naj zato pomoči ne bi dodelila država.

Dalje, tožeča stranka trdi, da naj bi Komisija storila očitne napake pri presoji s tem, ko je i) opredelila družbo Arbel Fauvet Rail SA kot podjetje v težavah, ii) ocenila, da naj družba Arbel Fauvet Rail SA ne bi mogla izposlovati obrestne mere, ki se uporablja v običajnih tržnih pogojih.

Tožeča stranka poleg tega meni, da Komisija ni z zahtevano skrbnostjo preučila spisa, ker naj ne bi določila niti zneska pomoči, ki jo je treba vrniti, niti vrednosti pomoči in naj ne bi predložila nobenega elementa, s katerim bi upravičila povečanje obrestne mere, ki naj se uporabi za vračljiva predplačila zaradi posebno tveganega položaja na ravni družbe Arbel Fauvet Rail SA.

Nazadnje, tožeča stranka navaja kršitev načela kontradiktornosti, ker tožeča stranka med upravnim postopkom ni bila zaslišana.
SL Uradni list Evropske unije C 260/17

Tožba, vložena 18. avgusta 2008 – Chocoladefabriken Lindt & Sprüngli proti UUNT (Oblika severnega jelena iz čokolade)

(Zadeva T-337/08)

(2008/C 260/32)

Jezik postopka: nemščina

Stranki

Tožeča stranka: Chocoladefabriken Lindt & Sprüngli AG (Kilchberg, Švica) (zastopniki: R. Lange, E. Schalast in G. Hild, odvetniki)

Tožena stranka: Urad za usklajevanje na notranjem trgu (znamke in modeli)

Predlogi tožeče stranke

— Razveljavi naj se odločba četrtega pritožbenega odbora Urada za usklajevanje na notranjem trgu (znamke in modeli) z dne 12. junija 2008 (zadeva: R-780/2005-4);

— toženi stranki naj se naloži plačilo stroškov.

Tožbeni razlogi in bistvene trditve

Zadevna znamka Skupnosti: tridimenzionalna znamka, ki predstavlja severnega jelena iz čokolade, za blago razreda 30 (prijava št. 4 098 489)

Odločba preizkuševalca: Zavrnitev prijave.

Odločba odbora za pritožbe: Zavrnitev pritožbe.

Navajani tožbeni razlogi: Kršitev člena 7(1)(b) in (c) Uredbe Sveta (ES) št. 40/94 (1), ker ima prijavljena znamka zadosten razlikovalni učinek in ni zahteve po razpoložljivosti.

(1) Uredba Sveta (ES) št. 40/94 z dne 20. decembra 1993 o znamki Skupnosti (UL 1994, L 11, str. 1).
SL Uradni list Evropske unije C 247/20

Tožba, vložena 31. julija 2008 – Aldi proti UUNT – Catalana de Telecomunicacions Societat Operadora de Xarxes (ALDI)

(Zadeva T-298/08)

(2008/C 247/40)

Jezik, v katerem je bila tožba vložena: nemščina

Stranke

Tožeča stranka: Aldi GmbH & Co. KG (Mülheim an der Ruhr, Nemčija) (zastopniki: N. Lützenrath, U. Rademacher, L. Kolks in C. Fürsen, odvetniki)

Tožena stranka: Urad za usklajevanje na notranjem trgu (znamke in modeli)

Druga stranka pred odborom za pritožbe: Catalana de Telecomunicacions Societat Operadora de Xarxes, SA (Barcelona, Španija)

Predlogi tožeče stranke

— Odločba prvega odbora za pritožbe Urada za usklajevanje na notranjem trgu (znamke in modeli) z dne 14. maja 2008 – zadeva R 1301/2007-1 – naj se razveljavi;

— toženi strani naj se naloži plačilo stroškov.

Tožbeni razlogi in bistvene trditve

Prijavitelj znamke Skupnosti: tožeča stranka.

Zadevna znamka Skupnosti: besedna znamka „ALDI“ za proizvode in storitve iz razredov 35, 38 in 39 (prijava št. 3 360 914).

Imetnik znamke ali znaka, navajanega v postopku z ugovorom: Catalana de Telecomunicacions Societat Operadora de Xarxes, SA.

Znamka ali znak, navajan v postopku z ugovorom: španska besedna znamka „ALPI“ za storitve iz razreda 38 (znamka št. 2 262 920), španska besedna znamka „ALPI“ za storitve iz razreda 39 (znamka št. 2 262 921) in mednarodna besedna znamka „ALPI“ za storitve iz razredov 37, 38, 39 in 42 (znamka št. 789 344), pri čemer je bil ugovor vložen zoper registracijo za storitve iz razreda 38.

Odločba oddelka za ugovore: ugoditev ugovoru.

Odločba odbora za pritožbe: zavrnitev pritožbe.

Navajani tožbeni razlogi: kršitev člena 8(1)(b) Uredbe (ES) št. 40/94 (1), ker med zadevnimi znamkami ni verjetnosti zmede.

(1) Uredba Sveta (ES) št. 40/94 z dne 20. decembra 1993 o znamki Skupnosti (UL 1994, L 11, str.1).
SL Uradni list Evropske unije C 209/57

Tožba, vložena 18. junija 2008 – Szomborg proti Komisiji

(Zadeva T-228/08)

(2008/C 209/103)

Jezik postopka: poljščina

Stranki

Tožeča stranka: Grzegrorz Szomborg (Jastarnia, Poljska) (zastopnik: R. Nowosielski, odvetnik)

Tožena stranka: Komisija Evropskih skupnosti

Predlogi tožeče stranke

— ugotovi naj se nedelovanje Komisije, ker ta ni izvršila obveznosti iz člena 27 Uredbe Sveta (ES) št. 2187/2005 (1) v zvezi z znanstveno oceno o učinkih uporabe zlasti zabodnih mrež, zapletnih mrež in trislojnih mrež na kite in predstavitvijo njenih ugotovitev Evropskemu parlamentu in Svetu;

— Komisiji naj se naloži plačilo stroškov postopka;

— tožeči stranki naj se povrnejo stroški postopka.

Tožbeni razlogi in bistvene trditve

Komisija bi morala v skladu s členom 27 Uredbe (ES) št. 2187/2005 najkasneje do 1. januarja 2008 zagotoviti, da se opravi znanstvena ocena o učinkih uporabe zlasti zabodnih mrež, zapletnih mrež in trislojnih mrež na kite in da se njene ugotovitve predstavi Evropskemu parlamentu in Svetu. V zvezi z nepredložitvijo takega poročila v za to določenem roku je tožeča stranka z dopisom z dne 25. februarja 2008 pozvala Komisijo, naj ukrepa. Komisija je v odgovor na opomin tožeče stranke navedla, da taka znanstvena ocena še ni bila posredovana zaradi nesodelovanja drugih subjektov.

Ker je v teh okoliščinah neizpolnitev obveznosti Komisije iz člena 27 Uredbe (ES) št. 2187/2005 nesporna, je tožeča stranka v skladu s členom 232 ES vložila to tožbo zaradi nedelovanja.

(1) Uredba Sveta (ES) št. 2187/2005 z dne 21. decembra 2005 o ohranjanju ribolovnih virov s tehničnimi ukrepi v Baltskem morju, Beltih in Soundu, spremembah Uredbe (ES) št. 1434/98 in razveljavitvi Uredbe (ES) št. 88/98 (UL L 349, 31.12.2005, str. 1).
SL Uradni list Evropske unije C 209/55

Tožba, vložena 12. maja 2008 – Rui Manuel Alves dos Santos proti Komisiji Evropskih skupnosti

(Zadeva T-184/08)

(2008/C 209/99)

Jezik postopka: portugalščina

Stranki

Tožeča stranka: Rui Manuel Alves dos Santos (Rominha, Alvaiázere, Portugalska) (zastopnik: A. Marques Fernandes, odvetnik)

Tožena stranka: Komisija Evropskih skupnosti

Predlogi tožeče stranke

— Razglasitev ničnosti Odločbe Evropske komisije (ES), izdane v zadevi 89 0488 P1, ki je bila vročena 3. marca 2008, s katero je bilo tožeči stranki naloženo, da vrne znesek 25 485,02 eurov, kar ustreza 5 109 287 PTE.

Tožbeni razlogi in bistvene trditve

Usposabljanje je bilo opravljeno v celoti.

Revizorji so uporabili merila, ki nimajo zveze z dejanskim stanjem, in ugotovili, da so bili stroški neupravičeni iz razlogov, ki tožeči stranki niso znani.

Vse odhodke bi bilo treba šteti za ustrezne in jih upoštevati pri končnem obračunu.

Skoraj dvajset let po nastanku dejanskega stanja pomeni povračilo kakršnega koli zneska očitno krivico in je v nasprotju s temeljnima načeloma sorazmernosti in pravne varnosti državljanov glede pravic in do institucij.
SL Uradni list Evropske unije C 197/34

Tožba, vložena 25. junija 2008 – Melli Bank proti Svetu

(Zadeva T-246/08)

(2008/C 197/59)

Jezik postopka: angleščina

Stranki

Tožeča stranka: Melli Bank plc (London, Združeno kraljestvo) (zastopniki: R. Gordon, QC, J. Stratford, Barrister, R. Gwynne in T. Din, Solicitors)

Tožena stranka: Svet Evropske unije

Predlogi tožeče stranke

— Za ničnega naj se razglasi del B, odstavek 4, Priloge k Sklepu Sveta 2008/475/ES o omejevalnih ukrepih proti Iranu v delu, v katerem se nanaša na Melli Bank plc;

— sprejmejo naj se vsi ukrepi in odločbe, ki se zdijo pravični in primerni v okoliščinah zadeve;

— Svetu naj se naloži plačilo stroškov banke v zvezi s to tožbo.

Tožbeni razlogi in bistvene trditve

V obravnavanem primeru zahteva tožeča stranka delno razglasitev ničnosti Sklepa Sveta 2008/475/ES z dne 23. junija 2008 (1) o izvajanju člena 7(2) Uredbe (ES) št. 423/2007 o omejevalnih ukrepih proti Iranu (2) v delu, v katerem je tožeča stranka vključena v seznam fizičnih in pravnih oseb, subjektov in organov, katerih sredstva in gospodarski viri se zamrznejo v skladu s to določbo.

Tožeča stranka zahteva razglasitev ničnosti dela B, odstavek 4, Priloge v delu, v katerem se nanaša na tožečo stranko, ker naj bi bila nezakonita iz dveh razlogov.

Prvič, tožeča stranka zatrjuje, da je izpodbijana odločba nesorazmerna, ker zamrznitev sredstev in gospodarskih virov tožeče stranke (i) ni razumno povezano s ciljem preprečevanja širjenja jedrskega orožja ali njegovega financiranja in (ii) ni najmanj omejevalno sredstvo za zagotovitev previdnosti v razmerju do tožeče stranke in uresničitve cilja preprečevanja financiranja širjenja jedrskega orožja.

Drugič, tožeča stranka zatrjuje, da se z izpodbijano odločbo krši prepoved diskriminacije, ker je na eni strani tožeča stranka v enakem položaju kot druge britanske podružnice iranskih bank in v dejansko podobnem položaju kot druge britanske banke, vključno z britanskimi bankami, ki poslujejo z Iranom, vendar je bila obravnavana drugače, in ker je na drugi strani v precej drugačnem položaju kot druga banka, ki jo je določil Varnostni svet Združenih narodov, vendar je bila enako obravnavana.

(1) UL 2008, L 163, str. 29.

(2) Uredba Sveta (ES) št. 423/2007 z dne 19. aprila 2007, (UL 2007, L 103, str. 1).
2.

Komisija je storila očitno napako pri presoji in kršila člen 253 ES, s tem, ko je ugotovila, da so bile objavljene cene, ki jih je sprejel Microsoft nerazumne in v nasprotju z odločbo iz leta 2004, ne da bi upoštevala dejstva, da (i) so bile te objavljene cene izrecno namenjene olajšanju pogajanj med Microsoftom in možnimi pridobitelji licence in (ii) da je Microsoft ob posvetovanju s Komisijo ustvaril mehanizem v skladu s katerim bi skrbnik pregledal cene, ki jih je predlagal Microsoft, če kateri od možnih pridobiteljev licence ne bi mogel skleniti sporazuma, ki je bil praktično enak mehanizmu, ki ga je ustvarila Komisija sama v primeru NDC Health/IMS Health: Začasne odredbe („IMS Health“) (3). Komisija je storila očitno napako pri presoji tudi s tem, da (i) ni dala zadostne teže dejstvu, da so bile cene, ki jih je določil Microsoft nižje od cen, ki jih je neodvisni izvedenec določil kot razumne (ii) ni dala zadostne teže dejstvu, da so vsi možni pridobitelji licenc sklenili sporazum z Microsoftom in (iii) ni upoštevala dejstva, da pridobitelji licence „brez patenta“ prav tako pridobijo pravice do uporabe Microsoftovih patentov.
SL Uradni list Evropske unije C 142/32

Tožba, vložena 4. aprila 2008 – Schniga proti Uradu Skupnosti za rastlinske sorte (USRS) – Elaris in Brookfield New Zealand (Gala-Schnitzer)

(Zadeva T-135/08)

(2008/C 142/59)

Jezik, v katerem je bila tožba vložena: angleščina

Stranke

Tožeča stranka: Schniga Srl (Bolzano, Italija) (zastopnika: G. Würtenberger, odvetnik, in R. Kunze, Solicitor)

Tožena stranka: Urad Skupnosti za rastlinske sorte

Drugi stranki pred odborom za pritožbe: Elaris SNC (Anger, Francija) in Brookfield New Zealand Ltd (Havelock North, Nova Zelandija)

Predlogi tožeče stranke

— Odločba odbora za pritožbe z dne 21. novembra 2007 v zadevah A-003/2007 in A-004/2007 naj se razglasi za nično;

— USRS naj se naloži plačilo stroškov.

Tožbeni razlogi in bistvene trditve

Prijavitelj za žlahtniteljsko pravico v Skupnosti: Konsortium Südtiroler Baumschuler, po odstopu zadevne sorte pa Schniga Srl (prijava št. 1999/0033)

Predmet predlagane žlahtniteljske pravice Skupnost: Gala-Schnitzer

Odločba USRS: Podelitev žlahtniteljske pravice v Skupnosti (odločbe št. EU 18759, OBJ 06-021 in OBJ 06-022)

Vlagatelja pritožbe: Elaris SNC in Brookfield New Zealand Ltd

Odločba odbora za pritožbe: Razveljavitev odločbe USRS

Navajani tožbeni razlogi: Kršitev člena 59(3) Uredbe Sveta št. 2100/94 (1), ker ugovori na žlahtniteljsko pravico Skupnosti niso bili v skladu s to določbo; izpodbijana odločba temelji na zahtevah, ki jih mora prijavitelj izpolniti, in presegajo zakonski okvir; pooblastila in diskrecijska pravica predsednika USRS so se napačno presojali.

(1) Uredba Sveta (ES) št. 2100/94 z dne 27. julija 1994 o žlahtniteljskih pravicah v Skupnosti (UL L 227, str. 1).
6.

Kršitev členov 235 in 288 Pogodbe ES v zvezi s pristojnostjo sodišča Skupnosti v okviru odškodninske tožbe in tožbe zaradi neobrazloženega, samovoljnega in nesmiselnega odstopa od sodne prakse v zvezi s tem.;
SL Uradni list Evropske unije C 116/24

Tožba, vložena 27. februarja 2008 – Zino Davidoff proti UUNT – Clifarm i. Kleinakis & SIA (GOOD LIFE)

(Zadeva T-108/08)

(2008/C 116/44)

Jezik, v katerem je bila tožba vložena: angleščina

Stranke

Tožeča stranka: Zino Davidoff SA (Fribourg, Švica) (zastopnika: H. Kunz Hallstein in R. Kunz-Hallstein, odvetnika)

Tožena stranka: Urad za usklajevanje na notranjem trgu (znamke in modeli)

Druga stranka pred odborom za pritožbe: Clifarm i. Kleinakis & SIA OE (Glyfada, Grčija)

Predlogi tožeče stranke

— Odločba drugega odbora za pritožbe UUNT v zadevi R 298/2007-2 naj se razveljavi.

— UUNT ali intervenientu naj se naloži plačilo stroškov.

Tožbeni razlogi in bistvene trditve

Prijavitelj znamke Skupnosti: Tožeča stranka

Zadevna znamka Skupnosti: Besedna znamka „GOOD LIFE“ za proizvode iz razreda 3 – prijava št. 1 709 641

Imetnik znamke ali znaka, navajanega v postopku z ugovorom: Clifarm i. Kleinakis & SIA OE

Znamka ali znak, navajan v postopku z ugovorom: Skupnostna in nacionalna besedna znamka „GOOD LIFE“ za proizvode iz razredov 3, 5 in 16

Odločba oddelka za ugovore: Zavrnitev ugovora v celoti

Odločba odbora za pritožbe: Razveljavitev odločbe oddelka za ugovore in vrnitev zadeve oddelku za ugovore v nadaljnjo obravnavo

Navajani tožbeni razlogi: Kršitev členov 43, 73 in 74 Uredbe Sveta št. 40/94 in pravila 22 Uredbe Komisije št. 2868/95 med drugim zato, ker je odbor za pritožbe upošteval proizvode, za katere prijavljena znamka ne uveljavlja varstva in na katerih ugovor ni temeljil, ker odbor za pritožbe ne bi smel upoštevati dokazov, ki jih je predložila družba Clifarm i. Kleinakis & SIA OE za uporabo svoje blagovne znamke, in ker je odbor za pritožbe upošteval dokaze, ki jih tožeča stranka ne bi smela vrednotiti.